Dalila Di Lazzaro
Dalila Di Lazaro (it. Dalila Di Lazzaro, g. 1953 m. sausio 29 d.) – italų aktorė, rašytoja ir buvęs modelis. 7 ir 8 praėjusio amžiaus dešimtmečiuose Lazaro intensyviai filmavosi kine pas tokius režisierius kaip Dario Argento, Alberto Sordi, Klaus Kinski ir Jacques Deray. 1983 m. jai buvo pasiūlytas Domino vaidmuo neoficialiame bondiados filme „Niekada nesakyk niekada“, tačiau aktorė jo atsisakė ir Domino suvaidino Kim Basinger. Savo karjerą Lazaro pradėjo kaip foto modelis ir ne kartą buvo įamžinta žymaus menininko Andy Warhol. Taip pat prie jo žinomumo prisidėjo pasklidę gandai, kad Lazaro yra garsios aktorė Sophia Loren giminaitė. Vėlesniais metais ji daugiausia dėmesio skyrė televizijai, paskutinis jos vaidmuo buvo 2013 m. Lazaro taip pat išleido kelias autobiografines knygas.